ኣብ ኣሜሪካ ኣብ ቀረባ ዝተኻየደ መጽናዕቲ ከም ዘመላኽቶ፡ 33 ሚኢታዊት መራሕቲ ናብ ኣኼባ እንትመጽኡ ግቡእ ምድላው ይገብሩ። መብዛሕትኦም ሓለፍቲ ስራሕ ድማ፡ ኣኼባ ከመይ ክመርሑ ከም ዘለዎም ስልጠና ከይወሰዱ ስለ ዝመጽኡ 80 ሚኢታዊት ግዝኦም የባኽኑ። ኣብ ኣኼባ ውጽኢታዊ ክትኸውን እንተደሊኻ፡ ንጹር ኣጀንዳ እቲ እትእከበሉ ዛዕባ ክህልወካ ከም ዝግባእ ይምዓድ። ኣነቴ ካንቲኖ በዓል ሞያ ጥዕና'ዩ። ንሱ ንኒውዮርክ ታይምስ ኣብ ዝሃቦ ሓበሬታ፡ ወሳንነት ኣጀንዳ ብቐሊሉ ዝርአ ከም ዘይኮነ ገሊጹ። "ኣብቲ ኣኼባ እንታይ ንገብር ከም ዘለና እንተዘይፈሊጥና፡ እንእከበሉ ምኽንያት የለን ማለት'ዩ"። ምንጪ ስእሊ, Getty Images "ሰባት ኣብ ኣኼባ ከም ዘለው ፈሊጦም ብንቕሓት ክከታተሉ ዝኽእሉ፡ ንዕኦምን ንስርሐም ጠቓሚ ምኻኑ ምስ ዝፈልጡ'ዩ"። 4.
